
Ministru kabineta sēdes protokollēmums

Informatīvais ziņojums "Par priekšlikumiem laboratorijas pakalpojumu finansiālās pieejamības uzlabošanai"

· 1. Pieņemt zināšanai iesniegto informatīvo ziņojumu.
· 2. Veselības ministrijai līdz 2024. gada 30. aprīlim sagatavot un veselības ministrei iesniegt Ministru kabinetā informatīvo ziņojumu par valsts apmaksāto laboratorisko pakalpojumu izsoles īstenošanas iespējām.
· 3. Veselības ministrijai līdz 2024. gada 30. jūnijam sagatavot un veselības ministrei iesniegt Ministru kabinetā informatīvo ziņojumu par minimālā izmeklējumu apjoma pirms plānveida operācijām ieviešanas rezultātiem.
· 4. Veselības ministrijai līdz 2024.gada 31.jūlijam sagatavot un veselības ministrei iesniegt Ministru kabinetā informatīvo ziņojumu par valsts apmaksāto laboratorisko izmeklējumu tarifu pārskatīšanas rezultātiem.
· 5. Veselības ministrijai līdz 2024. gada 30.decembrim sagatavot un veselības ministram iesniegt izskatīšanai Ministru kabinetā informatīvo ziņojumu par 2024.gada 1.janvārī ieviestās E-veselības Laboratorisko izmeklējumu rezultātu pārvaldības funkcionalitātes darbību.
· 6. Veselības ministrijai līdz 2025. gada 30. decembrim sagatavot un veselības ministram iesniegt izskatīšanai Ministru kabinetā informatīvo ziņojumu par 2025.gada 1.janvārī ieviestās E-veselības Laboratorisko izmeklējumu nosūtījumu funkcionalitātes darbību.
· 7. Ņemot vērā Veselības ministrijas sniegto informāciju:
· 7.1. noteikt, ka Ministru kabineta 2022. gada 11. oktobra sēdes protokola Nr. 52 5.§ 79.punktā Veselības ministrijai dotā uzdevuma par minimālā izmeklējumu apjoma noteikšanu pirms noteiktu veselības aprūpes pakalpojumu saņemšanas izpildes termiņš ir 2024. gada 30. jūnijs;
· 7.2. atzīt par aktualitāti zaudējušu Ministru kabineta 2022. gada 11. oktobra sēdes protokola Nr. 52 5.§ 79.punktā Veselības ministrijai doto uzdevumu izvērtēt un aktualizēt Ministru kabineta 2017. gada 7. marta noteikumus Nr. 125 "Noteikumi par kārtību, kādā piešķir un anulē nacionālās references laboratorijas statusu epidemioloģiskās drošības jomā vai aptur tās darbību, kā arī par nacionālās references laboratorijas tiesībām un pienākumiem", kuri nosaka references laboratorijas izmeklējumu apjomu un kompetenci;
· 7.3. noteikt, ka Ministru kabineta 2022. gada 11. oktobra sēdes protokola Nr. 52 5.§ 80. punktā Veselības ministrijai dotā uzdevuma izvērtēt laboratoriju pārstrādes iemeslus un piedāvāt Ministru kabinetam priekšlikumus laboratorijas pakalpojumu finansiālās pieejamības uzlabošanai izpildes termiņš ir 2024. gada 30. aprīlis;
· 7.4. atzīt par aktualitāti zaudējušu Ministru kabineta 2022. gada 11. oktobra sēdes protokola Nr. 52 5.§ 81.punktā Veselības ministrijai doto uzdevumu izstrādāt laboratoriju kvalitātes kritēriju noteikšanas un uzraudzības vadlīnijas. 
· 8. Izdevumus laboratorisko izmeklējumu finansējuma deficīta segšanai par 2022. gadu ne vairāk kā 1 537 517 euro apmērā segt no valsts budžeta programmas 02.00.00 “Līdzekļi neparedzētiem gadījumiem”.
· 9. Izdevumus laboratorisko izmeklējumu finansējuma deficīta segšanai par 2023. gadu ne vairāk kā 14 678 107 euro apmērā segt no valsts budžeta programmas 02.00.00 “Līdzekļi neparedzētiem gadījumiem”.
· 10. Veselības ministrijai normatīvajos aktos noteiktajā kārtībā divu nedēļu laikā sagatavot un veselības ministram iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši šī protokollēmuma 8.un 9. punktam.

